
R E F E R A T    D E   A P R O B A R E 
pentru modificarea Hotărârii Consiliului Local nr. 120/2016 privind aprobarea încheierii unui Acord de parteneriat între Municipiul Brad și Asociația
 non-profit ”L&C Consulting”, modificată prin H.C.L. nr. 73/2017
 și respectiv H.C.L. nr.  118/2020


             
Municipiul Brad, în calitate de partener în proiectul POCU ”Comunitatea Brad - Acceptă sprijinul nostru!”, SMIS 101234, a finalizat activitățile.
	După depunerea Raportului tehnic final și a cererii de rambursare finală, au fost realizate de către reprezentanții OIR POSDRU Vest verificări referitoare la procentul maxim de 10 % pentru cheltuielile de tip FEDER, precum și cererile de rambursare autorizate pe perioada implementării proiectului, pentru toți partenerii din contractul de finanțare POCU nr. 48533/11.08.2017.
	În urma verificărilor finale au fost constatate cheltuieli neeligibile rambursate anterior de către Autoritatea de Management a Programului, astfel că valoarea a două facturi a fost rambursată de două ori în contul partenerului Municipiul Brad, fiind eronat autorizată la plată.
	În bugetul proiectului au fost prevăzute cheltuieli de tip FEDR în cuantum de 2.407.706,89 lei, reprezentând 9,97% din totalul cheltuielilor eligibile directe ale proiectului (24.161.372,26 lei). 
La finalul proiectului, valoarea cheltuielilor de tip FEDR autorizate și plătite în cadrul proiectului, în sumă de 2.369.607,44 lei, reprezintă 10,19% din cheltuielile directe autorizate (23.253.769,36 lei).
În consecință, nu se respectă condiția de eligibilitate deoarece este depășit pragul maxim de 10% stabilit prin pct. 4.3.9. Cheltuieli de tip FEDR din Orientări privind accesarea finanțărilor în cadrul Programului Operațional Capital Uman 2014 - 2020, „Cheltuielile de tip FEDR directe nu trebuie să depășească procentul de 10% din valoarea cheltuielilor directe eligibile aferente proiectului“. 
Potrivit prevederilor art. 3 alin. 2 lit. b) din Contractul de finanțare - condiții specifice, valoarea cheltuielilor eligibile de tip FEDR va fi stabilită și acordată în procent maxim de 10% din cheltuielile directe ale proiectului, în corelare cu prevederile Ghidului Solicitantului - Condiții specifice aplicabile, iar potrivit alin. 4 al aceluiași articol, procentul de decontare se raportează la valoarea totală eligibilă validată.
Astfel din interpretarea prevederilor contractuale și a condițiilor de eligibilitate stabilite prin ghid, s-a constatat că valoare maxima a cheltuielilor de tip FEDR care poate fi autorizată este de 2.325.376,94 lei (23.253.769,36 x 10%).
Așadar, cuantumul cheltuielilor de tip FEDR care depășesc procentul de 10% din valoarea cheltuielilor directe eligibile aferente proiectului (44.230,50 lei) sunt declarate neeligibile.
	Ca urmare a celor prezentate mai sus, a fost stabilită o creanță pentru Municipiul Brad, pentru valoarea cheltuielilor de tip FEDR autorizate și plătite în cadrul proiectului, în sumă de 2.369.607,44 lei, care reprezintă 10,19% din cheltuielile directe autorizate (23.253.769,36 lei). 
Cuantumul creanței bugetare aferentă partenerului Municipiul Brad, rezultată în urma verificărilor finale și autorizării cheltuielilor pentru fiecare partener, pe linii bugetare, este în valoare de 43.345,89 lei, din care:
                      - 37.595,93 lei contribuţie din fonduri UE; 
                      - 5.749,96 lei contribuţie publicã naţionalã de la bugetul de stat. 
	În acest sens este necesară modificarea art. 4 alin. 3 din Anexa la H.C.L. nr. 120/2016, modificată prin H.C.L. nr. 73/2017 și respectiv H.C.L. nr. 118/2020, astfel încât acesta va avea următorul conținut:
	”Art. 4 Roluri şi responsabilități în implementarea proiectului:
(1) Partenerii vor asigura contribuția proprie la cheltuielile totale ale proiectului așa cum este precizat în Cererea de finanțare şi în prezentul acord.
	Organizaţia	
	Contribuţia (unde este cazul)

	Lider de proiect (Partener 1)
	0 lei
0  (%)

	Partener 2
	357.894,43  lei
5  (%)

	Partener 3
	591.291,03 lei
2  (%)

	Partener 4
	30.038,12  lei
2  (%)



Responsabilitățile privind derularea fluxurilor financiare sunt conforme cu prevederile Normelor metodologice de aplicare a prevederilor Ordonanţei de Urgenţă a Guvernului nr. 40/2015 privind gestionarea financiară a fondurilor europene pentru perioada de programare 2014 - 2020, aprobate prin H.G. nr. 93/2016.”
	În contextul celor de mai sus am inițiat prezentul proiect de hotărâre prin care am propus modificarea Hotărârii Consiliului Local nr. 120/2016 privind aprobarea încheierii unui Acord de parteneriat între Municipiul Brad și Asociația non-profit ”L&C Consulting”, modificată prin H.C.L. nr. 73/2017 și respectiv H.C.L. nr.  118/2020 și-l supun spre dezbatere și aprobare plenului Consiliului Local al Municipiului Brad în forma prezentată.	 
Invoc în susţinerea propunerii mele prevederile Cap. II – Condiţii pentru solicitarea finanţării, 2.1. Reguli generale privind solicitanţii, 2.1.1. Eligibilitate solicitant şi parteneri din Ghidul solicitantului – Condiţii generale – POCU 2014-2020, ale Ordonanţei de Urgenţă a Guvernului nr. 40/2015 privind gestionarea financiară a fondurilor europene pentru perioada de programare 2014 – 2020, ale Normelor de aplicare ale O.U.G. nr. 40/2015, aprobate prin H.G. nr. 93/2016, ale art. 129 alin. 2 lit. d și lit. e,  alin. 7 lit. i, alin. 9 lit. a din  O.U.G.  nr. 57/2019 privind Codul administrativ, cu modificările şi completările ulterioare, precum și ale art. 11 alin. 4 din Legea nr. 554/2004 a contenciosului administrativ, actualizată.

